કો-ઑપરેશન ન આપે તો જવું ક્યાં? ઓ ચંપકલાલ, બૅન્ક ઊઠી જાય તો ક્યારેક પાછી બેઠી થઈ જાય, પણ આપણે જો આ દુનિયામાંથી ઊઠી ગયા તો... જય શ્રીકૃષ્ણ ચંપકલાલ, મારા ખિસ્સાકાતરુ ચંબુએ જ મારા ત્રણેય દીકરાઓની ફી ભરી, ગીરવે મૂકેલા દાગીના છોડાવ્યા. આજે મારો દીકરો ખિસ્સાકાતરુ નંબર-વન છે. ઍક્ચ્યુઅલી તો અમારા વડવાઓ પણ સારા ખિસ્સાકાતરુ હતા. હાલતાં-ચાલતાં લોકોનાં ખિસ્સાં કાતરતાં ને ક્યારેક પકડાતા તો પોલીસ-ખાતાને તેનો ભાગ આપીને છૂટી જતા. અરે સરકારે સૌથી વધુ વંઠેલ દીકરામાં મારા દીકરાને મારા હસ્તકે જ પારિતોષિક અપાવેલું. એક સસ્પેન્સ કઉં? અમારા કુટુંબમાં ખિસ્સાકાતરુ તરીકેનો અવૉર્ડ મને થોડા વખત પહેલાં મળેલો, પણ મેં એ નકારી કાઢ્યો. જ્યાં લાકડાભેગા થવાની તૈયારી હોય ત્યાં કોના ખિસ્સાં કાપવાં? ચંબુ નાનો છે અને હજી ખિસ્સાકાતરુ તરીકેની લાંબી મજલ કાપવાની છે, પણ ચંબુ બાપદાદાનો વારસો જાળવશે એ નક્કી.’